Vyhodnotenie medzirezortného pripomienkového konania

Štatút Ministerstva životného prostredia Slovenskej republiky 

Spôsob pripomienkového konania	 	
Počet vznesených pripomienok, z toho zásadných	37  / 4 	
Počet vyhodnotených pripomienok	37 	
		
Počet akceptovaných pripomienok, z toho zásadných	29  / 4 	
Počet čiastočne akceptovaných pripomienok, z toho zásadných	7  / 0 	
Počet neakceptovaných pripomienok, z toho zásadných	1  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	12 (12o,0z) 	 	 	 	
2 .	Ministerstvo vnútra Slovenskej republiky 	2 (2o,0z) 	 	 	 	
3 .	Ministerstvo financií Slovenskej republiky 	 	 	x 	 	
4 .	Ministerstvo kultúry Slovenskej republiky 	5 (5o,0z) 	 	 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	10 (10o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
12 .	Ministerstvo životného prostredia Slovenskej republiky  	 	 	 	x 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	3 (0o,3z) 	 	 	 	
15 .	Podpredseda vlády SR pre ľudské práva a národnostné menšiny 	 	 	x 	 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Ústredie práce, sociálnych vecí a rodiny 	 	 	 	x 	
18 .	Odbor vládnej agendy Úradu vlády 	1 (1o,0z) 	 	 	 	
19 .	Európske spotrebiteľské centrum 	 	 	 	x 	
20 .	Štátny dopravný úrad 	 	 	 	x 	
21 .	Odbor verejného obstarávania 	 	 	 	x 	
22 .	Odbor právnych služieb a odvolacích konaní 	 	 	 	x 	
23 .	Národný bezpečnostný úrad 	 	 	x 	 	
24 .	Úrad pre reguláciu sieťových odvetví 	 	 	x 	 	
25 .	Úrad vlády Slovenskej republiky 	 	 	x 	 	
26 .	Asociácia vodárenských spoločností 	2 (1o,1z) 	 	 	 	
27 .	Protimonopolný úrad Slovenskej republiky 	 	 	x 	 	
	SPOLU	37 (33o,4z) 	0 (0o,0z) 	11 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K čl. 1ods. 2  
Odporúčame predkladateľovi slovo „zapojená“ nahradiť slovom „napojená“ 

Odôvodnenie: legislatívno-technická pripomienka. 
 	O 	N 	Formulácia v texte je v súlade s ustanovením s § 21 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 	
MS SR 	K čl. 2 ods. 1 
V poznámke pod čiarou k odkazu 19 odporúčame predkladateľovi doplniť zákon č. 223/2001 Z. z.. 

Odôvodnenie: legislatívno-technická pripomienka a spresnenie poznámky pod čiarou. 
 	O 	A 	Pripomienka zapracovaná v plnom rozsahu, pričom v poznámke pod čiarou č. 19 bol doplnený zákon č. 223/2001 Z. z.  	
MS SR 	K čl. 2 ods. 2 
Odporúčame predkladateľovi termín „osobitné odborné organizácie“ nahradiť presnejším termínom, prípadne k navrhovanej dikcii pripojiť odkaz, aby bolo zrejmé o aké osoby pôjde. V kontexte s dikciou ods. 2 sa navyše ako duplicitné a nadbytočné javí písmeno e) čl. 3 ods. 1 návrhu. 

Odôvodnenie: spresnenie dikcie. 
 	O 	A 	Pripomienka zapracovaná do textu čl. 2 ods. 2 štatútu nasledovne: 
"V rozsahu svojej pôsobnosti ministerstvo zriaďuje osobitné odborné organizácie, ktorými sú rozpočtové a príspevkové organizácie, ak osobitný predpis neustanovuje inak, a zakladá iné právnické osoby."  	
MS SR 	K čl. 3 ods. 1 
Odporúčame predkladateľovi v uvádzacej vete vypustiť slovo „najmä“. 

Odôvodnenie: S ohľadom na dikciu čl. 2 ods. 2 Ústavy SR by výpočet hlavných úloh ministerstva mal byť taxatívny a nie demonštratívny. 
 	O 	A 	Pripomienka zapracovaná v plnom rozsahu v čl. 3 ods. 1 štatútu.  	
MS SR 	K čl. 4 
Odporúčame predkladateľovi v uvádzacej vete za slovo „plní“ vložiť slová „aj iné“. Rovnako odporúčame predkladateľovi vypustiť písmeno n). 

Odôvodnenie: spresnenie dikcie. Zaradenie písmena n) medzi tzv. iné úlohy sa javí ako nevhodné, a to z dôvodu, že sa vymedzujú iné úlohy rezortu navonok a úlohy ministerstva ako služobného úradu sú úlohami vo vzťahu k vnútornej organizácii, ktoré vyplývajú priamo z právnych predpisov organizačno-právnej povahy. 
 	O 	ČA 	Pripomienka zapracovaná v rozsahu doplnenia slov "aj iné" do uvádzacej vete v čl. 4 štatútu. Znenie čl. 4 písm. n) navrhujeme ponechať s poukazom na to, že v danom prípade ide o iné úlohy, ktoré ministerstvo reálne plní na základe právnych predpisov.  	
MS SR 	K čl. 5 ods. 1 
Odporúčame predkladateľovi slovo „zákonmi“ vložiť za slová „právne záväznými aktmi Európskej únie“. 

Odôvodnenie: spresnenie dikcie a jej zosúladenie s dikciou čl. 7 Ústavy SR. 
 	O 	A 	Pripomienka zapracovaná do textu čl. 5 ods. 1 štatútu v plnom rozsahu.  	
MS SR 	K čl. 6 ods. 1 
Odporúčame predkladateľovi nové znenie odseku 1: „(1) Ministerstvo riadi a za jeho činnosť zodpovedá minister; minister je štatutárnym orgánom ministerstva. “. 

Odôvodnenie: spresnenie dikcie, považujeme za nadbytočné duplicitné uvádzanie dikcie Ústavy SR. 
 	O 	A 	Pripomienka zapracovaná do textu čl. 6 ods. 1 štatútu v plnom rozsahu.  	
MS SR 	K čl. 6 ods. 3 
Odporúčame predkladateľovi v prvej vete bodku nahradiť bodkočiarkou a vložiť slová: „to neplatí vo vzťahu k vedúcemu zamestnancovi vo verejnej funkcii v služobnom úrade X).“; odporúčame súčasne vložiť poznámku pod čiarou k odkazu X), ktorá znie: „X) § 12 ods. 1 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov“. 

Odôvodnenie: spresnenie dikcie a zosúladenie s dikciou zákona č. 400/2009 Z. z. 
 	O 	A 	Pripomienka zapracovaná do textu čl. 6 ods. 3 štatútu v plnom rozsahu.  	
MS SR 	K čl. 7 ods. 2 
Odporúčame predkladateľovi v prvej vete slovo „základným“ nahradiť slovom „hlavným“. 

Odôvodnenie: spresnenie dikcie. 
 	O 	A 	Pripomienka zapracovaná do textu čl. 7 ods. 2 štatútu v plnom rozsahu.  	
MS SR 	K čl. 8 ods. 1 
Odporúčame predkladateľovi v nadpise pod paragrafom doplniť slová „ďalším orgánom, fyzickým osobám a právnickým osobám“. 

Odôvodnenie: spresnenie dikcie a jej zosúladenie s dikciou ods. 1 písm. b) a c). 
 	O 	A 	Pripomienka zapracovaná do textu čl. 8 ods. 1 štatútu v plnom rozsahu.  	
MS SR 	K čl. 8 ods. 2 
Odporúčame predkladateľovi v uvádzacej vete vypustiť slová „týmito ministerstvami“ ako nadbytočné. 

Odôvodnenie: spresnenie dikcie s ohľadom na skutočnosť, že ministerstvo spolupracuje so všetkými ministerstvami, tak ako ich ustanovuje § 3 zákona č. 575/2001 Z. z. 
 	O 	A 	Pripomienka zapracovaná do textu čl. 8 ods. 2 štatútu v plnom rozsahu.  	
MS SR 	K čl. 8 ods. 3 
Odporúčame predkladateľovi v uvádzacej vete za slovo „spolupracuje“ vložiť slovo „najmä“. 

Odôvodnenie: spresnenie dikcie s ohľadom na skutočnosť, že ministerstvo môže spolupracovať aj s ďalšími ostatnými ústrednými orgánmi štátnej správy ustanovenými zákonom č. 575/2001 Z. z. 
 	O 	A 	Pripomienka zapracovaná do čl. 8 ods. 3 štatútu v plnom rozsahu.  	
MV SR 	K čl. 8 
V čl. 8 písm. c) bod 3 je potrebné slovo „archivácie“ nahradiť slovami „správy registratúry“. Zákon č. 359/2002 Z. z. o archívoch a registratúrach a o doplnení niektorých zákonov v znení neskorších predpisov nepozná pojem „archivácia“. Činnosti, ktoré zamýšľa predkladateľ zahrnúť v tomto pojme, sú všetky obsiahnuté v pojme „správa registratúry“, ktorého obsah uvádza § 2 ods. 13 cit. zákona.  	O 	A 	Pripomienka bola zapracovaná do textu štatútu v plnom rozsahu.  	
MV SR 	Všeobecne  
Odporúčame urobiť v texte návrhu niektoré legislatívno-technické úpravy: 
- v poznámke pod čiarou č. 5 doplniť na začiatku textu slovo „Napríklad“ a vypustiť text „a ďalšie všeobecne záväzné právne predpisy v oblasti starostlivosti o životné prostredie“, 
- v poznámke pod čiarou č. 19 doplniť názov zákona „o obaloch“, 
- v čl. 8 písm. f) bod 1 nahradiť slovo „stanovovaní“ správnym tvarom „ustanovovaní“. 
 	O 	A 	Pripomienka do textu zapracovaná v plnom rozsahu.  	
MK SR 	K čl. 1 
- v odseku 4 odporúčame pred slová „v právnych vzťahoch“ doplniť slovo „ktorá“. 
 	O 	A 	Znenie textu v čl. 1 ods. 4 upravené podľa pripomienky.  	
MK SR 	K čl. 2  
- v odseku 1 odporúčame vymedziť pôsobnosť ministerstva v súlade s § 16 zákona č. 575/2001 Z. z. a nevymedzovať ju nad rozsah tohto zákona, t. z. písmená k) až z) odporúčame vymedziť ako hlavné úlohy ministerstva v čl. 3, nie ako jeho pôsobnosť. 
- v odseku 2 odporúčame konkretizovať „osobitné odborné organizácie“, nakoľko tieto žiadny všeobecne záväzný právny predpis nedefinuje. Pojem preto odporúčame formuláciu nahradiť napr. slovami rozpočtové organizácie alebo príspevkové organizácie. Pripomienka platí aj pre čl. 3 ods. 1 písm. e). 
 	O 	ČA 	Pripomienka akceptovaná v časti konkretizácie pojmu "osobitné odborné organizácie" v čl. 3 ods. 2. 
Pokiaľ ide o pôsobnosť ministerstva uvedená v čl. 2, táto je daná nielen podľa § 16 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov alebo aj na základe ďalších všeobecne záväzných právnych predpisov v oblasti starostlivosti o životné prostredie. 	
MK SR 	K čl. 8  
- v ods. 2 písm. h) prvom bode odporúčame nahradiť slová „ochrane Svetového kultúrneho dedičstva, kultúrnych pamiatok, pamiatkových rezervácií, ich ochranných pásiem a pamiatkových zón“ slovami „ochrane pamiatkového fondu a kultúrneho dedičstva“. 
 	O 	A 	Pripomienka zapracovaná v plnom rozsahu do čl. 8 ods. 2 písm. h) štatútu.  	
MK SR 	Pripomienka k poznámkam pod čiarou 
- odporúčame prehodnotiť množstvo poznámok pod čiarou. Poznámka pod čiarou plní len informatívnu funkciu, preto množstvo poznámok pod čiarou (v počte 72) je zbytočne vysoké, najmä ak sa neodkazuje na konkrétne ustanovenie zákona, ale len na celý zákon. Zároveň sa opakovane odkazuje na rovnaké právne predpisy avšak s rozdielnym číslom odkazu a poznámky pod čiarou. Podľa LPV bod 21 ak sa opakuje odkaz na rovnaké ustanovenie právneho predpisu (alebo na rovnaký právny predpis) už citované v poznámke pod čiarou, odkaz sa označuje tým istým číslom. Napríklad: poznámka pod čiarou č. 4 je totožná s poznámkou pod čiarou č. 66, 67; poznámka pod čiarou č. 47je totožná s poznámkou pod čiarou č. 63; poznámka pod čiarou č. 2 je totožná s poznámkou pod čiarou č. 50; poznámka pod čiarou č. 51je totožná s poznámkou pod čiarou č. 69; poznámka pod čiarou č. 49 je totožná s poznámkou pod čiarou č. 64; poznámka pod čiarou č. 58 je totožná s poznámkou pod čiarou č. 72 a pod. Odporúčame preto odstrániť duplicitu odkazov. 
- v poznámke pod čiarou k odkazu 19 odporúčame za slová „zákon č. 119/2010 Z. z.“ doplniť slová „o obaloch“. 
 	O 	ČA 	Počet poznámok pod čiarou je adekvátny k obsahu štatútu, pričom pôsobnosť a úlohy ministerstva uvedené v štatúte sú stanovené legislatívnymi aktmi, na ktoré v poznámkach pod čiarou odkazuje. V ostatnej časti bola pripomienka akceptovaná a duplicita odkazov bola odstránená. 	
MK SR 	K čl. 9  
- v písmene a) odporúčame doplniť na začiatok slová „zmenou alebo“. Odôvodnenie: Zásadné zmeny odôvodňujúce potrebu úpravy štatútu ministerstva môžu nastať nie len zrušením ale aj zmenou príslušných právnych predpisov upravujúcich pôsobnosť a úlohy ministerstva. 
 	O 	A 	Pôvodný text čl. 9 bol na základe pripomienky Ministerstva práce, soc. vecí a rodiny SR vypustený. 	
MPRV SR 	V poznámke pod čiarou 5 
navrhujeme uvedené slová „§ 1 zák. č. 525/2003 Z. z.“ nahradiť slovami „ § 1 zákona č. 525/2003 Z. z.“ 	O 	A 	Pripomienka zapracovaná v plnom rozsahu v poznamke pod čiarou č. 5. 	
MPRV SR 	čl. 3 (1) f) 
je uvedené nadbytočné „a“ v spojení „inšpekcie (a) obcí 	O 	A 	Pripomienka zapracovaná do textu čl. 3 ods. 1 písm. f) štatútu.  	
MPRV SR 	V článku 3 písmene c) 
navrhujeme uvedené slová „vykonáva štátny dozor,36)“ nahradiť slovami „vykonáva štátny dozor nad starostlivosťou o životné prostredie,36) 	O 	ČA 	Predmetná formulácia textu upravená v zmysle § 2 ods. 1 písm. e) zákona č. 525/2003 Z. z. o štátnej správe starostlivosti o životné prostredia o zmene a doplnení niektorých zákonov v znení neskorších predpisov nasledovne: "vykonáva štátny dozor v oblasti starostlivosti o životné prostredie". 	
MPRV SR 	V článku 3 ods. 1 písm. h) 
navrhujeme uvedené slová „v Európskej únií “ nahradiť slovami „v Európskej únii “ 	O 	A 	Pripomienka zapracovaná do textu č. 3 ods. 1 písm. h) štatútu v plnom rozsahu.  	
MPRV SR 	V poznámke pod čiarou 54 
navrhujeme uvedené slová „Napríklad zákon č. 10/1996 Z. z.“ nahradiť slovami „ Napríklad zákon Národnej rady Slovenskej republiky č. 10/1996 Z. z.“ 	O 	A 	Pripomienka v plnom rozsahu zapracovaná do textu v poznámke pod čiarou č. 54, po úpravach v poznámkach pod čiarou, ide o poznámku pod čiarou č. 53. 	
MPRV SR 	V článku 5 ods. 3 
navrhujeme uvedené slová „ svoje stále alebo dočasné poradné orgány“ nahradiť slovami „svoje stále poradné orgány alebo dočasné poradné orgány“ 	O 	A 	Pripomienka zapracovaná do textu čl. 5 ods. 3 štatútu v plnom rozsahu.  	
MPRV SR 	V článku 8 ods. 2 písm. d) bod 10 
bod je nejasný, nakoľko skratka „ministerstvo“ sa v celom texte používa pre MŽP SR, a teda uvedený text nedáva zmysel. Ďalej je potrebné uviesť, že členmi Komisie pre biologickú bezpečnosť sú osoby, nie inštitúcie. 	O 	ČA 	Text v článku 8 ods. 2 písm. d) bod 10 upravený tak, že slovo "ministerstvo" je nahradené slovami "Ministerstva pôdohospodárstva a rozvoja vidieka Slovenskej republiky". 
Pokiaľ ide o ostatnú časť pripomienky treba uviesť, že členmi Komisie pre biologickú bezpečnosť sú osoby, ktoré však vystupujú z pozície zástupcov jednotlivých inštitúcií.  	
MPRV SR 	V článku 8 ods. 2 písm. d) bode 11 
navrhujeme uvedené slová „implementácie rámcovej smernice o vode“ nahradiť slovami „implementácie smernice Európskeho parlamentu a Rady č. 2000/60/ES, ktorá ustanovuje rámec pre politiku spoločenstva v oblasti vôd“ 	O 	A 	Pripomienka zapracovaná do textu čl. 8 ods. 2 písm. d) bod 11 štatútu v plnom rozsahu.  	
MPRV SR 	V poznámke pod čiarou 70 
navrhujeme uvedené slová „Zákon č. 10/1996 Z. z.“ nahradiť slovami „Zákon Národnej rady Slovenskej republiky č. 10/1996 Z. z.“ 	O 	A 	Pripomienka v plnom rozsahu zapracovaná do textu v poznámke pod čiarou č. 70, po úpravach v poznámkach pod čiarou, ide o poznámku pod čiarou č. 65. 	
MPRV SR 	V článku 11 
navrhujeme uviesť toto znenie: 
„Tento štatút schválila vláda uznesením vlády Slovenskej republiky č. .........../2011 z ..............2011 a nadobúda účinnosť dňom jeho schválenia. 
 	O 	A 	Pripomienka zapracovaná do textu čl. 11 štatútu v plnom rozsahu.  	
MPSVR SR 	 
K predkladacej správe: 
V treťom odseku v prvom riadku odporúčame vypustiť slovo „dňa“. 
Odôvodnenie: 
Legislatívno-technická úprava. 
 	O 	A 	Znenie tretieho odseku predkladacej správe upravené podľa pripomienky.  	
MPSVR SR 	 
K vlastnému materiálu: 

Odkazy k poznámkam pod čiarou a citácie právnych predpisov odporúčame prehodnotiť ; vypustiť citácie poznámok k opakovaným odkazom, spresniť označenia odkazov. 
Odôvodnenie: 
Treba na jednej strane zvážiť, či je odkaz pod čiarou, ktorý má informatívnu povahu, skutočne nevyhnutný. Štatút je základná interná norma ministerstva. V návrhu sa často odkazuje jednak na predpisy, ktoré sú špecifické (zrejmé) pre rezort životného prostredia a jednak na predpisy, ktoré sú (mali by byť) všeobecne známe. 
Ďalej, v niektorých prípadoch sa opakovane (avšak pod novým číslom) odkazuje všeobecne na ten istý predpis (napr. odkazy č. 4 a 66, č. 47 a 63). 

V článku 3 ods. 1 písm. e) odporúčame zaviesť legislatívnu skratku „krajský úrad“ (obdobne, ako je tomu v prípade zavedenej skratky „obvodný úrad“). 

2 

Text článku 6 ods. 3 odporúčame zosúladiť s § 12 ods. 1 a 3 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. 
Odôvodnenie: 
Podľa zákona o štátnej službe vedúci služobného úradu, ktorým je ministerstvo, nie je ako štátny zamestnanec v nadradenom postavení voči vedúcemu štátnemu zamestnancovi vo verejnej funkcii v tom istom služobnom úrade. Inak povedané, vedúci služobného úradu nie je vedúcim zamestnancom voči štátnemu tajomníkovi. Túto úlohu plní podľa zákona o štátnej službe minister. 

V Článku 6 ods. 4 odporúčame na konci pripojiť písmeno f) „riaditeľ iného špecializovaného útvaru“ 
Odôvodnenie: 
Ide o návrh na spresnenie textu vo vzťahu k „riaditeľovi iného špecializovaného útvaru“ v čl. 7 ods. 6. 

V článku 7 ods. 1 v druhej vete odporúčame vypustiť slovo „organizačný“. 
Odôvodnenie: 
Ide o zosúladenie s terminológiou použitou v čl. 7 ods. 5. 

V článku 7 ods. 2 až 4 odporúčame spresniť charakteristiku („definície“) jednotlivých organizačných útvarov. Možným riešením je upraviť text článku 7 ods. 2 druhej vety nasledovne: „Sekcia je organizačný útvar, v ktorom je zoskupená ucelená a komplexná oblasť odborných, najmä koncepčných, metodických, správnych a kontrolných činností.“ 
Odôvodnenie: 
Podľa predloženého textu má byť sekcia útvarom pre oblasť „koncepčných, odborných, metodických, správnych a kontrolných činností“. Vzniká dojem, akoby išlo o päť rozličných druhov činností, pritom zostáva pravdou, že všetky činnosti sú na prvom mieste činnosťami odbornými. 

V článku 7 ods. 6 odporúčame vymeniť poradie tretej a štvrtej vety. 
Odôvodnenie: 
Ide o logické zosúladenie štruktúry odseku 6 sa ďalšími ustanoveniami článku 7 (iný špecializovaný útvar sa uvádza až za oddelením). 

V článku 7 ods. 6 odporúčame na konci doplniť textom „Kanceláriu ministra riadi generálny riaditeľ kancelárie“. 

V článku 8 ods. 1 písm. a) odporúčame preformulovať slová „ koordinovaný postup vo veciach spoločného záujmu“. 
Odôvodnenie: 
Uvedený text je vo vzťahu k zvyšnému obsahu článku 8 ods. 1 písm. a) nezrozumiteľný. 

V článku 8 ods. 1 písm. a) až c) odporúčame zosúladiť uvádzané pojmy s aktuálnou terminológiou a tiež zaviesť ich používanie tak, aby nedochádzalo k prelínaniu pojmov. 
Odôvodnenie: 
Ide o spresnenie a zjednodušenie textu. 

3 

V texte pod písmenom b) sa uvádzajú pojmy „profesijné organizácie“ a „stavovské organizácie“, súčasne sa v texte pod písmenom c) uvádzajú „profesijné zväzy“ a „odvetvové komory“. 

V článku 8 ods. 2 písm. e) bod 5 odporúčame slová „pri výkone verejnom záujmov“ nahradiť slovami „pri výkone prác vo verejnom záujme“. 
V článku 8 ods. 2 odporúčame zvážiť ustanovenie spolupráce s uvádzanými ministerstvami a ostatnými ústrednými orgánmi štátnej správy... (ponechať ustanovenie v čl. 8 ods. 1). 

Článok 9 odporúčame vypustiť alebo namiesto navrhovaného textu uviesť text: „Zmeny tohto štatútu schvaľuje vláda.“ 
Odôvodnenie: 
Nie je nevyhnutné upravovať osobitne v štatúte kompetenciu vlády Slovenskej republiky meniť štatút. Kompetencia meniť štatút je podľa nášho názoru imanentnou súčasťou kompetencie vlády schvaľovať štatút rovnako ako kompetencia tento štatút zrušiť. 
Vo vzťahu k navrhovanej alternatíve znenia článku 9 sa domnievame, že súčasťou štatútu by nemala byť úprava, ktorá môže na jednej strane obmedzovať kompetenciu vlády meniť štatút, a ktorá, na strane druhej, môže ukladať vláde povinnosť zmeniť štatút za podmienok upravených v štatúte. 
Je taktiež zrejmé, že navrhovaný taxatívny výpočet prípadov, v dôsledku ktorých (v zmysle predvetia článku 9) môžu nastať „zásadné zmeny v pôsobnosti alebo v úlohách ministerstva“, nie je postačujúci. K zásadnej zmene môže dôjsť napríklad aj v dôsledku prijatia novej právnej úpravy, ktorá ustanoví ministerstvu nové kompetencie. Presun pôsobností môže nastať aj opačne, teda „smerom“ z iného orgánu štátnej správy na ministerstvo. 

V prípade, ak predkladateľ bude trvať na zachovaní obsahu článku 9 v rozsahu a zmysle predloženého návrhu (súvislosť s predchádzajúcou pripomienkou ...), je potrebné zosúladiť rozpor medzi textom predvetia a textom pod písmenom c). Takáto úprava by bola možná napríklad rozdelením navrhovaného textu na dva samostatné odseky, pričom text pod písmenom c) by sa uviedol samostatne. 

 	O 	ČA 	Počet poznámok pod čiarou je adekvátny k obsahu štatútu, pričom pôsobnosť a úlohy ministerstva uvedené v štatúte sú stanovené legislatívnymi aktmi, na ktoré v poznámkach pod čiarou odkazuje. Duplicita odkazov bola odstránená. 
V čl. 3 ods. 1 bola na základe pripomienky zavedená legislatívna skratka "krajský úrad", text článku 6 ods. 3 bol zosúladený s §12 ods. 1 a 3 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. 
Pripomienka v časti týkajúcej sa odporúčanie pripojiť do čl. 6 ods. 4 na konci písmeno f) „riaditeľ iného špecializovaného útvaru“ nebola akceptovaná, pretože sa v danom prípade nejedná o samostatný stupeň riadenia. Podľa § 5 ods. 3 zákona č. 575/2001 Z. z. sekcie sa môžu členiť na úrady, odbory alebo iné na ich úroveň postavené organizačné zložky. Z uvedeného vyplýva, že riaditeľ iného organizačného útvaru nie je ďalším samostatným stupňom riadenia, nakoľko iný organizačný útvar je na úrovni odboru. 
Rovnako nebola akceptovaná pripomienka v časti týkajúcej doplnenia textu v článku 7 ods. 6 o slová: „Kanceláriu ministra riadi generálny riaditeľ kancelárie“, keďže úlohou štatútu je uviesť základnú vnútornú štuktúru ministerstva, nie je preto vhodné uvádzať v štatúte osobitné organizačné útvary. Tento dokument má mať nadčasový charakter a tieto otázky sú riešené v organizačnom poriadku ministerstva. 
Pôvodný čl. 9 štatútu bol z obsahu štatútu vypustený. 
V ostatných častiach pripomienky boli návrhy akceptované a zapracované do textu.  	
MZ SR 	V čl. 8 ods. 2 písm. i) bod 2 štatútu 
V čl. 8 ods. 2 písm. i) bod 2 štatútu znenie textu: „navrhovaní štatútov kúpeľných miest a určovaní ochranných pásiem prírodných liečivých zdrojov a prírodných zdrojov minerálnych stolových vôd,“ žiadame vypustiť a nahradiť novým textom, ktorý znie: „výpočet prírodných a využiteľných zdrojov minerálnych vôd a určovaní ochranných pásiem prírodných liečivých a prírodných minerálnych zdrojov,
Odôvodnenie: V súlade s ustanoveniami zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov (ďalej len „zákon o prírodných liečivých vodách“) návrh štatútu a rozsah kúpeľného územia predkladá príslušná obec na Ministerstvo zdravotníctva Slovenskej republiky a materiál je predkladaný formou uznesenia vláde SR na schválenie. 	Z 	A 	Pripomienka bola zapracovaná do textu štatútu tak, že pôvodné znenie čl. 8 ods. 2 písm. i) bodu 2 štatútu bolo vypustené a text bol doplnený v navrhovanom znení. 	
MZ SR 	V čl. 8 ods. 2 písm. i) bod 5 štatútu slová „prírodných zdrojov minerálnych stolových vôd“ žiadame nahradiť slovami „prírodných minerálnych zdrojov“. 
Odôvodnenie: Uvedená terminológia sa už nepoužíva. Používa sa terminológia vyplývajúca zo zákona o prírodných liečivých vodách. 	Z 	A 	Pripomienka bola zapracovaná do textu štatútu tak, že pôvodné znenie čl. 8 ods. 2 písm. i) bodu 5 štatútu bolo vypustené a text bol doplnený v navrhovanom znení. 	
MZ SR 	V čl. 8 ods. 2 písm. i) bod 6 štatútu žiadame vypustiť celý bod. 
Podľa zákona o prírodných liečivých vodách, rašeliny a slatiny, sa neoznačujú ako prírodné liečivé zdroje, ale ako terapeutické pomôcky. 
V čl. 8 ods. 2 písm. i) štatútu body 7 až 11 sa označujú ako 6 až 10. 	Z 	A 	Pripomienka bola zapracovaná do textu štatútu tak, že pôvodné znenie čl. 8 ods. 2 písm. i) bodu 6 štatútu bolo vypustené. 	
OVA 	m. č. 18542/2011 
I. Predkladacia správa: 
ods. 3, 7. r.: „prostredia“ nahradiť „prostredie“ 

II. Komuniké: 
2. r.: za „republiky“ doplniť bodku 

III. Materiál: 
str. 1, pozn.5, 1. r.: „Z.z.“ nahradiť „Z. z.“ – aj vo všetkých ďalších prípadoch 
2. r.: „zmenea“ nahradiť „zmene a“ 
str. 3, čl. 3, (1), b), 2. r.: „osobotnýmipredpismi“ nahradiť „osobitnými predpismi“ 
pozn.35, 2. r. – upraviť medzeru v riadku 
str. 4, h), 4. r.: „zmlúv,ako“ nahradiť „zmlúv, ako“ 
str. 5, m), 1. r.: „vedecko –výskumnú“ nahradiť „vedecko-výskumnú“ 
„dvojstraneja“ nahradiť „dvojstrannej a“ 
str. 7, čl. 6, (2), 2. r.: „tajomník.Minister“ nahradiť „tajomník. Minister“ 
4. r.: „vládana“ nahradiť „vláda na“ 
čl. 7, (5), 1. r.: „útvar,ktorého“ nahradiť „útvar, ktorého“ 
str. 9, b), 1., 2. r.: „celulózovo – papierenskom“ nahradiť „celulózovo-papiernickom“ 
6., 2. r.: „zmesía“ nahradiť „zmesí a“ 
str. 11, e), 5., 2. r.: medzi slovami „záujmov, vrátane“ vynechať čiarku 
str. 13, j), 3. – 6., 1. r. – upraviť medzeru medzi slovami 
7., 1., 2. r. – detto 
str. 15, čl. 9, a), 1. r.: „predpisov na základe ktorých“ nahradiť „predpisov, na ktorých 
základe“. 

 	O 	ČA 	Pripomienka akceptovaná v časti opravy v texte predladacej správy a komuniké. Ostatné návrhy týkajúce sa vlastného materiálu sa s malými výnimkami v štatúte nachádzajú, preto nebol dôvod korekcie v texte štatútu.  	
Asociácia vodárenských spoločností 	k čl. 8 
Žiadame do uvedeného článku doplniť spoluprácu MŽP SR s Úradom pre reguláciu sieťových odvetví, prinajmenej v rozsahu definovanom zákonom č. 276/2001 Z.z. v platnom znení. 

Zdôvodnenie: 
Aktívnu účasť MŽP SR v procese regulácie cien vo vodárenstve priamo požaduje citovaný zákon č. 276/2001 Z.z. v platnom znení v § 5, odsek 2; § 12, odsek 2 a § 12, ods. 6. Podotýkame, že bez aktívnej účasti MŽP SR v procese regulácie cien nie je možné zabezpečovať ambiciózne ciele, ktoré si práve MŽP SR vo vodnom hospodárstve vytýčilo. Preto považujeme aktívnu a funkčnú spoluprácu MŽP SR a ÚRSO za nutnú. 
 	Z 	A 	Pripomienka zapracovaná do textu Čl. 8 ods. 3 písm. g) štatútu v nasledovnom tvare: 
"Ministerstvo ďalej spolupracuje s týmito ostatnými ústrednými orgánmi štátnej správy najmä 

g) Úradom pre reguláciu sieťových odvetví a Radou pre reguláciu pri 
uplatňovaní osobitného predpisu 67) v oblasti regulácie v sieťových odvetviach," 

67) § 12 ods. 2 zákona č. 276/2001 Z. z. o regulácii v sieťových odvetviach a o zmene a doplnení niektorých predpisov v znení neskorších predpisov. 
§ 12 ods. 6 zákona č. 276/2001 Z. z. 
 	
Asociácia vodárenských spoločností 	k predloženému materiálu ako celku 
Upozorňujeme predkladateľa na použitie nesprávneho formátu predloženého materiálu. Textové materiály majú byť do MPK predkladané vo formáte .rtf, prípadne .pdf a určite nie vo formáte Word 2007 (.docx) 

Zdôvodnenie: 
Podľa Výnosu Ministerstva financií Slovenskej republiky z 8. septembra 2008 č. MF/013261/2008-132 o štandardoch pre informačné systémy verejnej správy a Metodického pokynu k výnosu Ministerstva financií Slovenskej republiky z 8. septembra 2008 č. MF/013261/2008-132 o štandardoch pre informačné systémy verejnej správy nepatrí formát doc. k povoleným textovým súborom. Štandard textových súborov tvoria súbory: • Rich Text Format (.rtf), • Hypertext Markup Language (.html, .htm) podľa World Wide Web Consortium • Portable Document Format (.pdf) minimálne vo verzii 1.3 a maximálne vo verzii 1.5, • Open Document Format (.odt) vo verzii 1.0, • Text Format (.txt) v kódovaní UTF-8 
 	O 	A 	Materiál predložený v predpísanom formáte.